62020TO0032_INF
Διάταξη του Γενικού Δικαστηρίου (έκτο τμήμα) της 19ης Νοεμβρίου 2020 – Buxadé Villalba κ.λπ. κατά Κοινοβουλίου
(Υπόθεση T-32/20)
«Προσφυγή ακυρώσεως – Θεσμικό δίκαιο – Μέλος του Κοινοβουλίου – Πράξη με την οποία το Κοινοβούλιο έλαβε γνώση της εκλογής δύο Ισπανών ευρωβουλευτών – Νομιμοποίηση τριών άλλων ευρωβουλευτών – Έλλειψη άμεσου επηρεασμού – Αίτημα έκδοσης αναγνωριστικής απόφασης – Προσφυγή εν μέρει απαράδεκτη και εν μέρει φερόμενη ενώπιον προδήλως αναρμόδιου για την εκδίκασή της δικαστηρίου»
1.
Προσφυγή ακυρώσεως – Φυσικά ή νομικά πρόσωπα – Έννοια της κανονιστικής πράξεως – Κάθε πράξη γενικής ισχύος πλην των νομοθετικών πράξεων – Απόφαση με την οποία το Ευρωπαϊκό Κοινοβούλιο έλαβε γνώση της εκλογής δύο προσώπων τα οποία προσδιορίζονται ονομαστικώς ως ευρωβουλευτές – Δεν εμπίπτει
(βλ. σκέψεις 24-30)
2.
Προσφυγή ακυρώσεως – Προσφυγή ασκηθείσα από το φυσικό ή νομικό πρόσωπο που είναι ο αποδέκτης της προσβαλλομένης πράξεως – Έννοια του αποδέκτη – Πρόσωπο που δεν ορίζεται στην πράξη – Αποκλείεται
(Άρθρο 263, εδ. 4, ΣΛΕΕ)
(βλ. σκέψεις 32-38)
3.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Δήλωση του Προέδρου του Ευρωπαϊκού Κοινοβουλίου η οποία πραγματοποιήθηκε στην ολομέλεια και μεταδόθηκε στον ιστότοπο του θεσμικού οργάνου – Έλλειψη άμεσου επηρεασμού των προσφευγόντων – Απαράδεκτο
(Άρθρο 263, εδ. 4, ΣΛΕΕ)
(βλ. σκέψη 39)
4.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Απόφαση του Ευρωπαϊκού Κοινοβουλίου με την οποία λαμβάνεται υπόψη η εκλογή των δύο προσώπων που προσδιορίστηκαν ονομαστικώς ως ευρωβουλευτές – Άμεσος επηρεασμός των λοιπών Ισπανών εκλεγέντων – Δεν συντρέχει
(Άρθρο 263, εδ. 4, ΣΛΕΕ)
(βλ. σκέψεις 41, 42, 47-51)
5.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Προϋποθέσεις σωρευτικού χαρακτήρα – Προσφυγή που κρίνεται απαράδεκτη εφόσον δεν πληρούται μία μόνον από τις προϋποθέσεις αυτές
(Άρθρο 263, εδ. 4, ΣΛΕΕ)
(βλ. σκέψη 43)
6.
Θεμελιώδη δικαιώματα – Δικαίωμα αποτελεσματικής δικαστικής προστασίας – Έλεγχος της νομιμότητας των πράξεων της Ένωσης – Σχετικές λεπτομέρειες – Προστασία του δικαιώματος αυτού από τον δικαστή της Ένωσης ή από τα εθνικά δικαστήρια αναλόγως της νομικής φύσεως της προσβαλλομένης πράξεως – Δυνατότητα ασκήσεως προσφυγής ακυρώσεως ή υποβολής προδικαστικού ερωτήματος ως προς το κύρος πράξεως
(Άρθρο 6 § 1 ΣΕΕ· άρθρο 263, εδ. 4, ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 47 και 52 § 7)
(βλ. σκέψεις 53, 54)
7.
Προσφυγή ακυρώσεως – Αρμοδιότητα του δικαστή της Ένωσης – Αίτημα εκδόσεως αναγνωριστικής αποφάσεως – Απαράδεκτο
(Άρθρο 263 ΣΛΕΕ)
(βλ. σκέψη 64)
8.
Προσφυγή ακυρώσεως – Αρμοδιότητα του δικαστή της Ένωσης – Αίτημα με το οποίο ζητείται να απευθυνθεί εντολή προς θεσμικό όργανο – Απαράδεκτο
(Άρθρο 266 ΣΛΕΕ)
(βλ. σκέψη 68)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της πράξης με την οποία το Κοινοβούλιο έλαβε γνώση της εκλογής ως ευρωβουλευτών των Carles Puigdemont i Casamajó και Antoni Comín i Oliveres, η οποία ανακοινώθηκε από τον Πρόεδρο του Κοινοβουλίου στην ολομέλεια της 13ης Ιανουαρίου 2020.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή εν μέρει ως απαράδεκτη και εν μέρει ως φερόμενη ενώπιον προδήλως αναρμόδιου για την εκδίκασή της δικαστηρίου.
2)
Παρέλκει η έκδοση απόφασης επί των αιτήσεων παρεμβάσεως του Βασιλείου της Ισπανίας και των Carles Puigdemont i Casamajó και Antoni Comín i Oliveres.
3)
Ο Jorge Buxadé Villalba, ο Hermann Tertsch Del Valle-Lersundi και η María Esperanza Araceli Aguilar Pinar φέρουν, πέραν των δικαστικών εξόδων τους, τα έξοδα στα οποία υποβλήθηκε το Ευρωπαϊκό Κοινοβούλιο.
4)
Το Βασίλειο της Ισπανίας και οι Carles Puigdemont i Casamajó και Antoni Comín i Oliveres φέρουν τα σχετικά με τις αντίστοιχες αιτήσεις τους παρεμβάσεως δικαστικά έξοδα.